হংকং জাতীয় অনূর্ধ্ব-২০ ফুটবল দল
হংকং জাতীয় অনূর্ধ্ব-২০ ফুটবল দল (চীনা: 香港20歲以下足球代表隊; যা হংকং অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে হংকংয়ের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম হংকংয়ের ফুটবলের সর্বোচ্চ নিয়ন্ত্রক সংস্থা হংকং ফুটবল অ্যাসোসিয়েশন দ্বারা নিয়ন্ত্রিত হয়। ৭,০০০ ধারণক্ষমতাবিশিষ্ট মং কক স্টেডিয়ামে শক্তি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় হংকংয়ের কাউলুনে অবস্থিত। হংকং অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপে হংকং অনূর্ধ্ব-২০ এপর্যন্ত ১৬ বার অংশগ্রহণ করেছে, যার মধ্যে সেরা সাফল্য হচ্ছে ১৯৬৩ এএফসি অনূর্ধ্ব-২০ এশিয়ান কাপের তৃতীয় স্থান নির্ধারণী ম্যাচে অংশগ্রহণ করা, যেখানে তারা থাইল্যান্ড অনূর্ধ্ব-২০ দলের সাথে ২–২ গোলে ড্র করেছে। তান চুন-লক, জেসি ইউ জয়-ইন, চাং কিয়ং-ইন, লাই পিউ-কেই এবং লাউ হিউ-চুংয়ের মতো খেলোয়াড়গণ হংকং অনূর্ধ্ব-২০ দলের জার্সি গায়ে মাঠ কাঁপিয়েছেন।